CELEX: 32021R0253
Language: bg
Date: 2021-02-17 00:00:00
Title: Регламент за изпълнение (ЕС) 2021/253 на Комисията от 17 февруари 2021 година година за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве

19.2.2021   
               
               
                  BG
               
               
                  Официален вестник на Европейския съюз
               
               
                  L 58/15
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/253 НА КОМИСИЯТА
         от 17 февруари 2021 година година
         за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
         като има предвид, че:
         
                     (1)
                  
                  
                     В Решение № 2011/101/ОВППС на Съвета (2) се посочват лицата и образуванията, спрямо които се прилагат ограничителни мерки, както е предвидено в членове 4 и 5 от посоченото решение.
                  
               
                     (2)
                  
                  
                     С Регламент (ЕО) № 314/2004 се привежда в действие посоченото решение до степента, в която е необходимо действие на равнището на Съюза. По-конкретно, в приложение III към Регламент (ЕО) № 314/2004 се изброяват лицата и образуванията, за които се отнася замразяването на финансови средства и икономически ресурси съгласно същия регламент.
                  
               
                     (3)
                  
                  
                     На 18 февруари 2021 г. Съветът прие Решение за изменение (ОВППС) 2021/258 (3) на вписванията за две лица и за заличаване на едно лице от списъка на лицата и образуванията, подлежащи на ограничителни мерки.
                  
               
                     (4)
                  
                  
                     Поради това приложение III към Регламент (ЕО) № 314/2004 следва да бъде съответно изменено.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕО) № 314/2004 се изменя съгласно приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко в държавите членки в съответствие с Договорите.
         
         
            Съставено в Брюксел на 17 февруари 2021 година.
            
               
                  За Комисията
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 55, 24.2.2004 г., стр. 1.
         
            (2)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
         
            (3)  Решение на Съвета (ОВППС) 2021/258 от 18 февруари 2021 г. за изменение на Решение 2011/101 / ОВППС относно ограничителни мерки с оглед на ситуацията в Зимбабве (вж. страница 51 от настоящия брой на Официален вестник)
      
      
         
            ПРИЛОЖЕНИЕ
            Раздел I от приложение III към Регламент (ЕО) № 314/2004 на Съвета се изменя, както следва:
            
                        (1)
                     
                     
                        Вписванията за изброените по-долу лица се заменят със следното:
                        
                                    
                                                „(5)
                                             
                                             
                                                CHIWENGA, Constantine
                                             
                                          
                                 
                                    Заместник-председател
                                    Бивш командващ силите за отбрана на Зимбабве, пенсиониран генерал, роден на 25.8.1956 г.
                                    Паспорт AD000263
                                    Лична карта 63-327568M80
                                 
                                 
                                    Вицепрезидент и бивш командващ силите за отбрана на Зимбабве. Член на съвместното оперативно командване и съучастник във формирането или ръководството на държавната политика на репресии. Използва военни сили за превземане на ферми. По време на изборите от 2008 г. е главен инициатор на насилието, свързано с подготовката на президентските избори.“
                                 
                              
                                    
                                                „(7)
                                             
                                             
                                                SIBANDA, Phillip Valerio (известен още като Valentine)
                                             
                                          
                                 
                                    Командващ силите за отбрана на Зимбабве
                                    Командващ Националната армия на Зимбабве, генерал-лейтенант, роден на 25.8.1956 г. или 24.12.1954 г.
                                    Лична карта 63-357671H26
                                 
                                 
                                    Командващ силите за отбрана на Зимбабве и бивш командващ Националната армия на Зимбабве. Висша фигура във военните сили с връзки с правителството и съучастник във формирането или ръководството на държавната политика на репресии.“
                                 
                              
                  
                        (2)
                     
                     
                        Заличава се следното вписване:
                        
                                    
                                                „(6)
                                             
                                             
                                                Shiri, Perence (известен също като Bigboy) Samson Chikerema
                                             
                                          
                                 
                                    Генерал от военновъздушните сили,
                                    роден на 1.11.1955 г.
                                    Лична карта 29-098876M18
                                 
                                 
                                    Висш военен офицер, член на съвместното оперативно командване на ZANU-PF и съучастник във формирането или ръководството на държавната политика на репресии. Участва в политическите насилия, включително по време на изборите от 2008 г. в Mashonaland West в Chiadzwa.“